**DĖL PANEVĖŽIO RAJONO SAVIVALDYBĖS TARYBOS 2014 M. BIRŽELIO 19 D. SPRENDIMO NR. T-127 „DĖL PANEVĖŽIO RAJONO SAVIVALDYBĖS 2016–2022 METŲ STRATEGINIO PLĖTROS PLANO PATVIRTINIMO“ PAKEITIMO**

2016 m. vasario 18 d. Nr. T-

Panevėžys

Vadovaudamasi Lietuvos Respublikos vietos savivaldos įstatymo 18 straipsnio 1 dalimi ir atsižvelgdama į 2015 m. lapkričio 11 d. Jungtinės veiklos sutartį Nr. FS-895, Savivaldybės taryba n u s p r e n d ž i a:

Papildyti Panevėžio rajono savivaldybės 2016–2022 metų strateginio plėtros plano, patvirtinto Savivaldybės tarybos 2014 m. birželio 19 d. sprendimu Nr. T-127 „Dėl Panevėžio rajono savivaldybės 2016–2022 metų strateginio plėtros plano patvirtinimo“, III prioritetą nauja priemone „3.1.3.3. Sudaryti sąlygas ir galimybes įrengti Panevėžio geležinkelio krovinių regioninį terminalą prie „Rail Baltica“ vėžės“ (pridedama).

PATVIRTINTA

Panevėžio rajono savivaldybės tarybos

2016 m. vasario 18 d. sprendimu nr. T-

|  |  |  |  |  |
| --- | --- | --- | --- | --- |
| **Eil. Nr.** | **Priemonės pavadinimas** | **Priemonės įgyvendinimo rodiklis** | **Įgyvendinimo terminas** | **Atsakinga institucija** |
| 3.1.3.3. | Sudaryti sąlygas ir galimybes įrengti Panevėžio geležinkelio krovinių regioninį terminalą prie „Rail Baltica“ vėžės | Parengta galimybių studija „Panevėžio geležinkelio krovinių regioninio terminalo (logistikos centro) prie „Rail Baltica“ įrengimas“.  Sudarytos sąlygos Panevėžio geležinkelio krovinių regioninio terminalo prie „Rail Baltica“ vėžei įrengti | 2016–2022 | Panevėžio miesto ir rajono savivaldybės |

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**PANEVĖŽIO RAJONO SAVIVALDYBĖS ADMINISTRACIJOS**

**INVESTICIJŲ IR UŽSIENIO RYŠIŲ SKYRIUS**

Panevėžio rajono savivaldybės tarybai

**AIŠKINAMASIS RAŠTAS DĖL SPRENDIMO „DĖL PANEVĖŽIO RAJONO SAVIVALDYBĖS TARYBOS 2014 M. BIRŽELIO 19 D. SPRENDIMO NR. T-127 „DĖL PANEVĖŽIO RAJONO SAVIVALDYBĖS 2016–2022 METŲ STRATEGINIO PLĖTROS PLANO PATVIRTINIMO“ PAKEITIMO“ PROJEKTO**

2016 m. vasario 2 d.

Panevėžys

**Projekto rengimą paskatinusios priežastys.**

Sprendimo projektas parengtas vadovaujantis Lietuvos Respublikos vietos savivaldos įstatymo 18 straipsnio 1 dalimi ir atsižvelgiant į 2015 m. lapkričio 11 d. Jungtinės veiklos sutartį Nr. FS-895 bei į Savivaldybės tarybos 2015 m. lapkričio 26 d. sprendimą Nr. T-235 „Dėl Panevėžio rajono savivaldybės tarybos 2015 m. gegužės 7 d. sprendimo Nr. T-103 „Dėl Panevėžio rajono savivaldybės tarybos 2015 m. sausio 22 d. sprendimo Nr. T-3 „Dėl Panevėžio rajono savivaldybės 2015–2017 metų strateginio veiklos plano patvirtinimo“ pakeitimo“ pakeitimo“.

Jungtinės veiklos sutartimi Panevėžio miesto ir rajono savivaldybės įsipareigojo veikti bendrai įgyvendinant regioninės reikšmės projektą „Panevėžio geležinkelio krovinių regioninio terminalo (logistikos centro prie „Rail Baltica“) įrengimas“: organizuoti galimybių studijos „Panevėžio geležinkelio krovinių regioninio terminalo (logistikos centro prie „Rail Baltica“) įrengimas“ viešąjį pirkimą, pasirašyti viešojo pirkimo sutartį, priimti atliktus darbus ir už juos apmokėti. Parengta galimybių studija „Panevėžio geležinkelio krovinių regioninio terminalo (logistikos centro prie „Rail Baltica“) įrengimas“ sutarties partneriams priklausys proporcingai pagal įnašo dydį (28 proc. Panevėžio rajono savivaldybės, 72 proc. Panevėžio miesto savivaldybės).

**Sprendimo projekto esmė ir tikslai.**

Sprendimo projekto tikslas – papildyti Panevėžio rajono savivaldybės 2016–2022 metų strateginio plėtros plano, patvirtinto Savivaldybės tarybos 2014 m. birželio 19 d. sprendimu Nr. T-127 „Dėl Panevėžio rajono savivaldybės 2016–2022 metų strateginio plėtros plano patvirtinimo“, III prioritetą nauja priemone „3.1.3.3. Sudaryti sąlygas ir galimybes įrengti Panevėžio geležinkelio krovinių regioninį terminalą prie „Rail Baltica“ vėžės“.

**Kokių pozityvių rezultatų laukiama.**

Bendradarbiaujant su Panevėžio miesto savivaldybe bus parengta projekto „Panevėžio geležinkelio krovinių regioninio terminalo (logistikos centro prie „Rail Baltica“) įrengimas“ galimybių studija, sudarytos sąlygos ir galimybės įrengti Panevėžio geležinkelio krovinių regioninį terminalą prie „Rail Baltica“ vėžės.

**Galimos neigiamos pasekmės priėmus projektą, kokių priemonių reikėtų imtis, kad tokių pasekmių būtų išvengta.**

Neigiamų pasekmių nenumatoma.

**Kokius galiojančius teisės aktus būtina pakeisti ar panaikinti, priėmus teikiamą projektą.**

Nereikia.

**Reikiami paskaičiavimai, išlaidų sąmatos bei finansavimo šaltiniai, reikalingi sprendimui įgyvendinti.**

Planuojama bendra galimybių studijos parengimo kaina yra 22 160,00 Eur, Panevėžio rajono savivaldybės dalis – 6 205,00 Eur. Kitas lėšų poreikis šiuo metu nežinomas.

Vyr. specialistė Virginija Petrauskienė